[Foto's] Reuse-brand woed in Londen; lewensverlies aangemeld | Maroela Media
'n Onbekende aantal mense is dood toe 'n 24-verdieping gebou in die weste van Londen Woensdag in die vroeë oggendure deur vlamme verswelg is.
Dany Cotton, Londen se brandweerkommissaris, het Woensdagoggend gesê dit is nog nie bekend hoeveel mense in die brand gesterf het nie, maar minstens 30 mense is na hospitale gehaas. Vlamme het ure nadat die brand begin het nog steeds by die vensters van die Grenfell Tower-woonstelgebou in Noord-Kensington uitgelek terwyl brandbestryders teen die brand geveg het. Dik rookwolke kon kilometers ver gesien word.
Dit was nie onmiddellik duidelik wat die brand veroorsaak het nie. Inwoners het gesê dit het omstreeks 01:00 vermoedelik by 'n woonstel op 'n laer vloer begin en vinnig na bo versprei. Mense op die toneel het gesê hulle kon nie hul vriende en familie in die gebou bereik nie. Ander het vertel hulle kon sien hoe mense op die hoër verdiepings van die gebou selfone en flitse gebruik om hulp te ontbied.
Cotton het gesê sy het nog nooit só brand in haar 29 jaar as brandbestryder gesien nie. Sy het gesê daar is "'n aantal" sterftes.
Ambulanse en brandweerwaens het die strate rondom die gebou volgestaan. Omliggende geboue is ontruim en sommige mense het met hul troeteldiere in hul arms hul wonings verlaat. Vrywilligers het bottels water uitgedeel terwyl helikopters bokant die toneel gehang het. Die Londense brandweerdienste het gesê 45 brandweerwaens en 200 brandbestryders is na die toneel gestuur.
Nassima Boutrig wat in 'n gebou oorkant die brandende gebou woon, het gesê sy het wakker geskrik van dik rook in haar blyplek en die geluid van sirenes buite. "Ons kon die mense hoor skree. Baie het geskree 'Help, help, help'," het sy vertel. "Die brandbestryders kon net mense op laer vloere te hulp kom hoewel die vlamme tot bo versprei het. Hulle kon nie die brand keer nie."
Boutrig het gesê haar vriend se broer, sy vrou en kinders woon in die gebou en haar vriend wag steeds om uit te vind of hulle veilig is.
Tydelike sentrums is in kerke en gemeenskapsale ingerig en mense wat uit die gebou verwyder is, is daarheen geneem. Hadra Hassad het by een van dié sentrums gesê sy is op soek na haar vriende wat op die 21ste vloer van die gebou woon.
Tim Downie wat ook naby die toneel woon, het aan die Britse persvereniging gesê daar is vrese dat die gebou kan ineenstort. "Dit is die vreesaanjaendste ding wat ek nóg gesien het. Ek hoop hulle kon almal uitkry," het hy gesê.
'n Brand woed by 'n 24-verdieping-woonstelblok in Londen (14 Junie 2017). Foto: Rick Findler/PA via AP
'n Brand woed by 'n 24-verdieping-woonstelblok in Londen (14 Junie 2017). Foto: Sky News via AP
45 brandweerwaens en 200 brandbestryders. In SA is dit n geluk as 1 bandweerwa en 5 brandbestryders na n uur opdaag en dan meestal om maar net op te ruim. Ek smag daarna om in 'n land te bly waar belastinggeld NET vir goeie dienste gebruik word en nie om politici te verryk nie.
Welkom in Englandistan…
Oor n paar jaar gaan Londen soos Baghdad lyk.
En die Londenaars met hul Mohammedaanse burgemeester gaan wonder hoekom
Dit begin mos vir my al hoe meer lyk of ons wêreld tog besig is om met vuur en swael te vergaan.
Sonder om onsensitief te wees, maar waar is die gebou se eie brandbestrydings meganismes (sprinklers, alams??
Britanje is mos 'n eerste wêreld land wat mos so graag vir ander wil voorsê,
Stem!!! Hulle is mos heelvoor met alles,,Hoop nie julle het nou ook n lot wat nie tevrede is met iets, en alles brand nie!! Hier by ons is daar daaglikse brande